12 лютага, напрадвеснi Дня ўсіх закаханых, гурт Miareža прэзентуе новую спеўна-музычную праграму. Вашай увазе будзе прадстаўлена абрадавая і пазаабрадавая лірыка беларускага памежжа, шчырыя народныя разважанні пра супярэчлівасці ўзаемаадносінаў паміж мужчынам і жанчынай, камічныя і драматычныя адценні кахання і любові, душэўныя перажыванні і роздумы над вечнымі праблемамі быцця.